Die Val Van Die Dice, Pat Stamatelos, Book - kalahari.com
Dié opvolg van Kroes handel oor ’n bruin meisie, Pattie, wat haar in die apartheidsjare as wit laat herklassifiseer het. Pattie is die teiken van erge emosionele mishandeling deur haar Griekse man en die roman lig die sluier op so ‘n donker, tragiese lewe - dat dit die leser sprakeloos laat. En die onderdrukking waaronder bruin en swart tydens die apartheidsjare ‘n bestaan moes maak, word amper nog skreiender as in Kroes uitgebeeld. Dit is ‘n meevoerende roman, wat Stamatélos vestig as een van dié vertellers in Afrikaans.
Die val van die dice (eBook) R171.55 Karis se storie oor tienerseks Hoofstuk 8 Deel 2 – Finesse Meisie
Karis is stil. In haar hart weet sy Karl is seker reg, maar sy moet tog veg vir haar sus se belange. Sy kan nie anders nie. “Miskien is jy reg oor haar, maar dit is nie hoe ’n mens behoort op te tree nie. As jy reg is, sou sy ook verkeerd gewees het,” sê Karis en sug.
Daardie aand slaap hulle op Sutherland in die skoolkoshuis. Meneer Thinus het vir hulle ’n begeleide toer na die grootste teleskoop in die wêreld gereël.
Meneer Thinus vertel vooraf dat die silwerskoon lug en min kunsmatige lig bydra tot die feit dat Sutherland perfek vir astronome is. Vanaf 1970 bestaan daar reeds ’n kompleks vir teleskope net buite Sutherland en in 2005 het Suid-Afrika en ’n klomp internasionale vennote ’n nuwe teleskoop bygevoeg wat so kragtig is dat daar gesê word jy sou ’n vlammetjie op die maan daarmee kon sien.
Die teleskoop voldoen aan die verwagting en almal is beïndruk. Oral klink daar gedempte uitroepe op soos “amazing!”, “dis nice!” en “wonderlik!”
Die groep kry ook ’n kans om die omgewing te besigtig en vind dit baie interessant. Hulle besoek Middelpos, een van die min dorpe in die land wat in privaat besit is, asook die grootste privaat dam in Suid-Afrika op die plaas Oudebaaskraal.
Om die wonder van die omgewing te ervaar, sit hulle laat die aand buite sonder ’n vuur of ligte sodat hulle die sterre op hulle mooiste kan sien. Karis voel baie na aan die Here. Sy sê dit vir Rico, wat dadelik met haar saamstem.
“Ek weet daar is baie van die Here se werk wat ek nie kan verstaan nie, maar ek het nog altyd in sy almag en grootheid geglo,” sê hy sag terwyl hy na die sterre kyk. “Ek weet ook dat Jesus vir my gesterf het. Die wonder daarvan is te groot vir my sondige brein om te besef! Dat Hy ons liefhet, bly amazing!”
“Ek glo die Here het vir almal ’n plan, Rico. Wees opgewonde, sy plan vir jou is dalk awesome,” sê Karis bemoedigend.
“Ek hoop so, Karis!” sê Rico innig en gee haar hand ’n drukkie.
“Ek is so bly ek kon dit beleef. Ons bly in ’n wêreld vol wonderwerke,” gesels Karis met Ian op pad terug van die Karoo Nasionale Park, waar hulle die laaste nag oorgebly het. “So ’n toer gee ’n mens boonop die geleentheid om jou klasmaats op ’n ander vlak te leer ken en al skep dit soms frustrasie, ontwikkel dit ’n mens tog ook in die proses.”
Karis is nou haastig om by die huis te kom. Wat sou Mia die hele tyd gedoen het? wonder sy.
Woensdagmiddag kom hulle bra vaal by die huis aan.
“Was dit lekker?” vra Mia dadelik.
“Ja en nee. In elk geval, ek is bly ek is terug,” sê Karis en klink moeg.
“Ag nee, Karis, ek kan nie glo jy het dit nie geniet nie!” sê Mia.
“Ek het, daar was dele wat vreeslik lekker en interessant was, maar daar was ook issues … Ek wil nie daaroor praat nie,” sê Karis. Sy dink die hele affêre sal seker tog uitkom, dit moet net nie op hierdie oomblik gebeur nie, sy het nie nou die krag daarvoor nie.
“Wat het jy die hele vakansie gedoen, Mia?”
“Jy bedoel, behalwe gimnastiek geoefen?” vra Mia en vertel: “Ek was twee keer by Inge. Dit gaan nou beter met haar. Sy is nie meer so vreeslik naar in die oggende nie en sy huil ook minder. In die aande het ek saam met Anton gekuier.”
“Anton? Jy bedoel Anton? Karl se broer? Is hy hier vir die vakansie?” vra Karis verbaas.
“Ja, en hy is pragtig, pragtig!” Mia lyk of sy in ’n beswyming wil gaan.
Voordat Karis hierop kan antwoord, storm Karl by die kamer in. Hulle ma moes die voordeur vir hom oopgemaak het. En hy is briesend.
“Ek het nie gedink jy sal so laag daal nie, Mia! Anton is my broer! Ek kan jou nie verstaan nie,” sê Karl. Hy is so kwaad dat dit lyk of hy wil huil.
“Ek dog jy en sy is dan so eenders,” sê Karis sarkasties en betree ongenooid die geveg.
“Hou jou hier uit, Karis,” sis Karl na haar kant toe, maar sy steur haar nie aan hom nie.
“Maar Karl, jy het dan Mia se vriendin gedruk. Is dit so anders?”
Mia snak na haar asem en gil nou behoorlik op Karl: “Het jy en Anri mekaar gedruk? Dis tog seker nie waar nie!”
“Ja, maar ek het ten minste nie seks met haar gehad nie!” laat Karl die bom bars.
“Mia, het jý met Anton séks gehad?” vra Karis ongelowig. Sy kan nie dink wat in ’n meisie se kop aangaan wat met twee broers seks het nie! Karis vra haar af of dit moontlik is dat dit haar suster kan wees wat so min verstand het. Sy skud haar kop. Mia is ver heen, dink sy. Nou kan sy maar in haar eie vet braai, sy wat Karis is, loop nou!
Karis gaan sit op die stoep, maar kan nie help om te hoor hoe Karl en Mia op mekaar skree nie. Haar ma kom grootoog uit na Karis toe en vra: “Gaan hierdie kabaal oor Anton?”
Karis knik net. Sy wil haar nie oor Mia se dinge uitlaat nie.
Dan hoor hulle hoe Karl by die voordeur uitstorm en alles word stil. Karis sug. Sy sal maar gaan hoor wat met Mia aangaan. Of sy saamstem met haar idees of nie, tweelinge is daar vir mekaar.
Mia sit op ’n hopie op die bed en huil. Karis gaan sit langs haar.
“Jy het darem nie gedink nie, Mia. Jy moes geweet het dit gaan uitkom en dat Karl briesend gaan wees. Gee jy so min vir hom om?” vra Karis.
“Dis die ergste. Toe ek sien hoe kwaad hy is, het ek besef hoe ’n groot fout ek gemaak het. Ek gee vir die eerste keer in my lewe regtig vir ’n ou om, maar het dit eers besef toe ek sien ek het hom verloor!” huil Mia.
“Nouja, ek dink jy het ’n dure les geleer. Dit lyk my daar is maar min hoop dat jy weer met Karl sal kan vriende maak. Ek is jammer vir jou, al het jy jou eie moeilikheid veroorsaak. O, en jy sal met Mamma moet gaan praat, sy lyk of sy ’n spook gesien het. Jy sal moet verduidelik wat aangaan,” sê Karis.
Mia sug. “Anton is seker ook vir my kwaad. Of hoe dink jy?”
“Ja, en hulle ma is kwaad vir my. Ons is besig om vyande van ons bure te maak!” sê Karis en lag vreugdeloos.
Mia stap deur toe om met haar ma te gaan praat, maar draai dan skielik om en sê: “Ek kan nie glo Anri is so ’n tweegesig nie! Is dit die issues waarvan jy vanmiddag gepraat het?”
“Ja. Ek en Anri het ’n geveg gehad en ek en Karl het vir mekaar ’n paar dinge vertel. Ons is darem nie kwaaivriende nie, maar ek weet nie na vanmiddag nie! Jy is in elk geval die laaste een om van Anri te praat!”
“Mia,” sê haar ma terwyl die tweeling help met tafel dek en slaai maak, “ek is baie bekommerd oor jou. Jy weet darem daar is sekere sosiale reëls om te handhaaf. ’n Mens kan met twee broers vriende wees, maar jou soene spaar jy vir een. Anders is daar moeilikheid!”
“Ja, Mamma, maar …” begin Mia protesteer.
“Geen verskonings nie, Mia. Jy is nie meer ’n baba nie. Ek het gedink jy en Karl het ’n verhouding. Toe Anton kom, het ek gedink jy hou hom bloot geselskap omdat Karl en Conrad weg is, maar nou klink dit anders! Ek hoop jy het jou gunsies by soen gehou!” sê Linda Steyn en trek haar wenkbroue vraend op.
Mia vererg haar bloedig. Die waarheid het mos ’n manier om woede te laat opvlam.
“Ai, Mamma, hoekom sê Ma dit nou!” kla sy.
Ouers wat vir jou omgee
Is jou ouers Aliens?